62021TO0161_INF
Rješenje Općeg suda (deseto vijeće) od 14. prosinca 2021. – McCord/Komisija
(predmeti T-161/21 i T‑161/21 AJ I)
„Tužba za poništenje – Tužba zbog propusta – Nacrt Uredbe Komisije kojom se izvoz određenih proizvoda iz Unije uvjetuje predočenjem odobrenja – Prijedlog Komisije da se izvoz cjepiva protiv bolesti COVID-19 u Sjevernu Irsku uvjetuje predočenjem odobrenja na temelju članka 16. Protokola o Irskoj i Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju – Nepostojanje objavljene politike o okolnostima u kojima će Unija provesti članak 16. navedenog protokola – Očita djelomična nedopuštenost – Očito djelomično pravno neutemeljena tužba”
1.
Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Pripremni akti – Isključenost – Nacrt Uredbe Komisije kojom se izvoz određenih proizvoda iz Unije uvjetuje predočenjem odobrenja – Nedopuštenost
(čl. 263. UFEU-a; Protokol o Irskoj i Sjevernoj Irskoj)
(t. 21.-32.)
2.
Tužba zbog propusta – Komisijina obveza djelovanja – Obveza donošenja i objave politike o okolnostima u kojima će Unija provesti članak 16. Protokola o Irskoj i Sjevernoj Irskoj – Nepostojanje
(čl. 265. UFEU-a; Protokol o Irskoj i Sjevernoj Irskoj)
(t. 38.-44.)
3.
Tužba zbog propusta – Nadležnost suda Unije – Nalog instituciji – Nedopuštenost
(čl. 265. UFEU-a)
(t. 46.)
Predmet
S jedne strane, zahtjev na temelju članka 263. UFEU-a za poništenje Nacrta Uredbe od 29. siječnja 2021. kojim se, među ostalim, izvoz cjepiva protiv bolesti COVID-19 u Sjevernu Irsku uvjetuje predočenjem odobrenja na temelju članka 16. Protokola o Irskoj/Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL 2020., L 29, str. 7.) i odluke Komisije o neobjavljivanju politike o okolnostima u kojima će se provesti članak 16. navedenog protokola i, s druge strane, zahtjev na temelju članka 265. UFEU-a za utvrđenje da je Komisija protupravno propustila donijeti i objaviti takvu politiku.
Izreka
1.
Tužba se odbacuje kao očito nedopuštena i odbija kao očito pravno neutemeljena.
2.
Zahtjev za besplatnu pravnu pomoć se odbija.
3.
Raymondu Irvinu McCordu nalaže se snošenje troškova.